CPF มอบเงินแก่ตำรวจช่วยเหลือเด็กจมน้ำ
CPF มอบเงินจำนวน 120,000 บาท แก่ ดาบตำรวจ ปราโมทย์ หนูรอด เสียสละตนเองช่วยเหลือเด็กจมน้ำและช่วยฟื้นคืนชีพอย่างถูกต้องและทันท่วงทีจนเด็กรอดชีวิต
13 มิ.ย. 2560

นายวรวิทย์ เจนธนากุล(ที่ 2 จากซ้าย) รองกรรมการผู้จัดการบริหาร บริษัท เจริญโภคภัณฑ์อาหาร จำกัด (มหาชน) หรือ CPF มอบเงินจำนวน 120,000 บาท จากผู้บริหารและพนักงานของซีพีเอฟ เพื่อยกย่องชมเชยและให้กำลังใจแก่ ดาบตำรวจ ปราโมทย์ หนูรอด (ที่ 2 จากขวา) สังกัดสถานีตำรวจนครบาลมีนบุรี ที่เสียสละตนเองช่วยเหลือเด็กชายที่จมน้ำ และช่วยฟื้นคืนชีพ (CPR) อย่างถูกต้องและทันท่วงทีจนกระทั่งเด็กรอดชีวิตและถูกนำตัวส่งโรงพยาบาลอย่างปลอดภัย แม้ตนเองจะผ่านการผ่าหลังมาไม่นาน ทั้งยังมีโรคประจำตัวความดัน-เบาหวาน ซึ่งถือเป็นแบบอย่างที่ดีแก่สังคม ในความเสียสละช่วยเหลือผู้อื่นโดยไม่คำนึงถึงชีวิตตนเองสมดังเป็นผู้พิทักษ์สันติราษฎร์